《不受暑亭》
宋代·马之纯

驱车曾向暑中来，望见尘襟已豁开。
袅袅羊肠知几折，亭亭凤翅与俱回。
渭川沮洳何如此，佛国清凉亦快哉。
久坐不禁清雾湿，却须酒力唤春回。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。